recursal/SuperWikiNEXT-32B huggingface dataset:
מכולת קירור על רציף מחוברת למקור מתח חיצוני
מכולת קירור עם מערכת גיבוי
**מכולת קירור** (ידועה בכינוי reefer) היא מכולה בעלת אמצעי קירור להובלת מטען הדורש טמפרטורה מבוקרת. בעוד שלמכולת קירור יש יחידת קירור מובנית, עיקר הכוח החשמלי להפעלתה בא ממקור חשמל חיצוני, בין ביבשה או על אונייה בים. כאשר המכולה משונעת בדרכים על נגרר או משאית ניתן להפעיל את יחידת הקירור בעזרת דיזל-גנרטור הנמצא במכולה.

חלק ממכולות הקירור מצוידות במערכות לקירור בעזרת מים שבהן ניתן להשתמש כאשר מכולה מאוחסנת בבטן האונייה, או בסיפון שבו אין אוורור מספיק כדי לנקז את החום הנפלט מיחידת הקירור. מערכות קירור במים יקרות יותר ולכן אוניות מכולות מודרניות מצוידות במתקני אוורור המאפשרים את ניקוז האוויר החם מבטן האונייה והשימוש במערכות קירור במים הולך ופוחת.

השפעת מכולות הקירור על החברה המודרנית היא נרחבת ביותר. מכולות אלה מאפשרות לספק לצרכנים ברחבי תבל תוצרת חקלאית טרייה בכל ימות השנה ולהיחשף למוצרי חקלאות טריים ממקומות מרוחקים.

קירור קריוגני
-------------

מערכת קירור נוספת הנמצאת לעיתים בשימוש במכולות קירור הנשלחות למרחקים קצרים היא בעזרת קרח יבש או חנקן נוזלי. הגז שהוקפא, או הונזל, מתנדף באיטיות ובאותה עת מקרר את חלל המכולה ונפלט ממנה. המכולה מתקררת כל עוד קיים גז מוקפא בתוכה. שיטה זו הייתה בשימוש בעת שינוע מכולות קירור בקרונות רכבת ומאפשרת קירור למשך 17 יום. אף שאין משנעים בתכיפות מכולות קירור בדרך האוויר, שיטה זו ננקטת גם בעת משלוח מכולת קירור בהטסה. במכולות אלה קיים תא שאותו ממלאים בקרח יבש ובקרת הטמפרטורה במכולה נעשית בעזרת מפוח חשמלי המופעל באמצעות תרמוסטט. מכולות קירור בהטסה נועדו לשמור על טמפרטורה יציבה בשיטה זו עד 100 שעות.

מכולות קירור קריוגני בגודל מלא יכולות לשמר טמפרטורה עד לשלושים יום ומתאימות למשלוח בדרך הים. כיוון שאין צורך לחבר מכולות אלה למקור כוח חיצוני, ניתן לאחסנן בכל מקום באוניית מכולות שבו מאוחסנות מכולות מטען רגילות.

מכולות קירור עם גיבוי
---------------------

לשינוע מטען יקר, הרגיש לשינויי טמפרטורה, או מטען מסוכן, יש צורך בשימוש במערכות קירור בעלות אמינות גבוהה. להשגת רמת אמינות גבוהה בקירור קיימות מכולות קירור בעלות מערכות קירור כפולות, בהן מערכת אחת משמשת לגיבוי בלבד.

מכולת קירור בעלת מערכת גיבוי העומדת בתקן ISO מורכבת ממכולת קירור רגילה בתקן ISO שבה מערכת קירור מובנית ומערכת קירור לגיבוי וכן שתי מערכות דיזל גנרטורים, האחת מהן לגיבוי. מערכת הקירור העיקרית ומערכת הגיבוי מותקנות בקצה אחד של המכולה. בין שתי המערכות קיים חיבור חשמלי להפעלה וכיבוי אוטומטיים של המערכת, כך שרק מערכת קירור אחת תפעל בכל רגע נתון. במידה ומתרחשת תקלה במערכת הקירור העיקרית, נכנסת מערכת הגיבוי לפעולה באופן אוטומטי.

קישורים חיצוניים
----------------

ויקישיתוף מדיה וקבצים בנושא **מכולת קירור** בוויקישיתוף
חותם גליל המתאר מספר אלים במיתולוגיה השומרית. בחותם מימין לשמאל: אסימו, אנכי, שמש, אישתר וננרת
במיתולוגיה השומרית והאכדית, **נִינוּרְתַה** (נין אור: "אדון האדמה המעובדת") היה האל של העיר ניפור. מזוהה גם עם האל נינגירסו, ובתקופה מאוחרת נקרא נינוב. בניפור עבדו אותו כחלק מקבוצת אלים שכללה את אביו אנליל ואמו נינליל. מופיע לפעמים כמחזיק חץ וקשת, חרב או אלה שנקראת שָרוּר. האלה מתוארת באגדה השומרית "עלילותיו של נינרותה", כבעלת יכולת דיבור, ויכולת ללבוש צורה של אריה מכונף. באגדה אחרת נינורתה נלחם במפלצת מכונפת שנקראת אימדוּגוּד (באכדית: אָנזּו). הגרסה הבבלית מספרת כיצד המפלצת אנזו גנבה את "לוחות הגורל" שהחזיק האל אנליל. נינורתה יוצא להחזיר את הלוחות ובדרך הורג מפלצות שונות (הדרקון, הגיפסום, מלך הדקל, אדון סמאן-אנא, חיית הביזון, איש העקרב, ונחש בעל שבעת הראשים). לבסוף הוא הורג את המפלצת אנזו ומחזיר את הלוחות לאביו אנליל.

בת זוגו של נינורתה נקראה אוגאלו בניפור, או באו כאשר הוא נקרא נינגרישו. מצד אחד הוא מוצג כאיכר ואל מרפא, ומצד שני הוא אל הרוח הדרומית. הוא היה אל אהוד מאוד בקרב האשורים, ושני מלכים (תוכולתי-נינורתה הראשון ותוכולתי-נינורתה השני) נקראו על שמו. אשורנצירפל השני (883–859 לפנה"ס) בנה לו מקדש בעיר הבירה כלח. בתקופה הניאובבלית ובתקופה הפרסית הקדומה הוא אוחד וזוהה עם האל נרגל. הכוכב שאיתו מזוהה נינורתה הוא שבתאי.

| מיתולוגיה מסופוטמית |
| --- |
| הפנתאון המסופוטמי | אבגל • אדד • איננה • אנו • אנכי (אאה) • אנליל • אשור • מרדוך • נינורתה • נינטו • נינקאסי • נינתינוגה • נסרוך • נרגל • סין (ננה) • עשתר (אישתר) • שלמנו • שמש • תיאמת • תמוז |  |
| יצירות ספרותיות | אנומה אליש • הוראות שורופק • עלילות גילגמש |
| גיבורים | אותנפישתים • אנכידו • גילגמש • זיאוסודרה |
| דתות | הדת הבבלית אשורית • הדת השומרית אכדית |

לקריאה נוספת
------------

* Bunson, Matthew (1996), Angels A to Z: A Who's Who of the Heavenly Host, New York City, New York: Three Rivers Press, מסת"ב 0-517-88537-9

קישורים חיצוניים
----------------

ויקישיתוף מדיה וקבצים בנושא **נינורתה** בוויקישיתוף
* נינורתה, באתר אנציקלופדיה בריטניקה (באנגלית)
* נינורתה, באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14593827d (data)
* GND: 128506350
* SUDOC: 078015898
* VIAF: 47815517
* WorldCat: viaf-47815517

 |
**קארסטן קולמן** (בגרמנית: **Carsten Cullmann**, נולד ב-5 במרץ 1976 בקלן שבגרמניה המערבית) הוא כדורגלן עבר גרמני ששיחק בעמדת הבלם בפ.צ. קלן, ומאמן קבוצת הנוער של פ.צ. קלן בהווה.

קארסטן קולמן הוא בנו של ברנהרד קולמן, גם הוא העביר את כל הקריירה בפ.צ. קלן וערך 40 הופעות במדי נבחרת גרמניה המערבית.

קריירה כשחקן
------------

קארסטן קולמן החל לשחק בבוגרים של פ.צ. קלן בשנת 1996. תחילה שיחק קולמן רק בקבוצת המילואים, ובשנת 1998 החל לשחק בקבוצה הבכירה, ששיחקה אז בבונדסליגה השנייה. בעונת 1998/99 קולמן ערך 20 הופעות אך לא הצליח להעפיל עם הקבוצה לבונדסליגה. בעונת 1999/00 קולמן וקלן הצליחו במשימתם ועלו לבונדסליגה מהמקום הראשון. בעונת 2000/01 רשם קולמן עונה טובה עם קלן, בה סיים המועדון במקום העשירי בבונדסליגה, כשקולמן מבקיע שלושה שערי ליגה. בעונת 2001/02 נשרו קלן וקולמן בחזרה לבונדסליגה השנייה. בעונת 2002/03 שבו קולמן וקלן לבונדסליגה לאחר עונה אחת בבונדסליגה השנייה, הפעם מהמקום השני. גם שהות זו בבונדסליגה נמשכה עונה אחת בלבד, בה ערך קולמן 15 הופעות, וקלן סיימה במקום האחרון, מרחק 13 נקודות מהישארות בליגה. בעונת 2004/05, לאחר עונה אחת בבונדסליגה השנייה, שבו קולמן וקלן לבונדסליגה מהמקום הראשון. בעונת 2005/06 נשר קולמן עם קלן בפעם השלישית בקריירה, בעונה בה ערך עשר הופעות ליגה בלבד, ושיחק יותר בקבוצת המילואים. בעונת 2006/07 קלן וקולמן סיימו רק במקום התשיעי בבונדסליגה השנייה ולא הצליחו לחזור לבונדסליגה. בעונת 2007/08 קולמן שיחק רק בקבוצת המילואים, כאשר בזמן זה הקבוצה הבכירה חזרה לבונדסליגה. בעונת 2009/10 ערך קולמן שלוש הופעות במדי הקבוצה בבונדסליגה, אך המשיך להיות שחקן הרכב בקבוצת המילואים, כמו גם בעונת 2010/11, שבסיומה פרש ממשחק פעיל.

לקולמן אין הופעות בינלאומיות.

קריירה כמאמן
------------

לאחר פרישתו החל קולמן לעבוד בפ.צ. קלן כחלק מצוות האימון של הקבוצה, תחילה כמאמן קבוצת הנוער, ולאחר מכן כעוזר מאמן בקבוצת המילואים. החל משנת 2014 קולמן הוא מאמן קבוצת הנוער.

קישורים חיצוניים
----------------

ויקישיתוף מדיה וקבצים בנושא **קארסטן קולמן** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר WorldFootball.net
* פרופיל, באתר FootballDatabase.eu
**אושצ'יה ז'יילונה** (באוקראינית: **Устя-Зелене**; בפולנית: **Uście Zielone**) היא עיירה במחוז טרנופול שבמערב אוקראינה, בה שכנה עד השואה קהילה יהודית.

תולדות היישוב
-------------

היישוב נזכר לראשונה בשנת 1548, אז הוענקו לו זכויות מגדבורג ומעמד של עיר. עד 1648 נודע בשם "אושצ'יה הורוז'אנה", ובשנת 1717 היו בו 411 בתים.

יהודי אושצ'יה ז'יילונה
----------------------

יהודים באושצ'יה ז'יילונה נזכרים לראשונה בשנת 1552. פרנסת היהודים במקום הייתה על עסקי מוזגנות, מסחר זעיר ומלאכה. היישוב היהודי בעיירה היה תחילה מסונף לקהילת בוצ'אץ', אולם במחצית השנייה של המאה ה-18 התארגנה במקום קהילה עצמאית על מוסדותיה, וכרב הקהילה שימש באותה עת הרב צבי-הירש גלר (נפטר ב-1776), בעל "אור צבי". לשיאה מבחינת ריבוי אוכלוסייה הגיעה הקהילה בסוף המאה ה-19.

מראשית המאה ה-20 חל דלדול מתמשך בקהילת העיירה, והיישוב היהודי בה סבל במיוחד בעקבות מלחמת העולם הראשונה. ב-1920, בתקופת הביניים שבין יציאת הצבא הפולני וכניסת הבולשביקים, סבלו יהודי העיירה מכנופיות פטליורה, אשר רצחו כמה מיהודי המקום. באותה עת ענף המלאכה בעיירה היה נתון רובו ככולו בידי יהודים, ובייחוד בתי מלאכה לנגרות, חייטות, מאפיות ואטליזים, וימי השוק שבעיירה שימשו מקור חשוב לפרנסתם של יהודי המקום.

מראשית המאה ה-20 פעלו בעיירה תנועות ציוניות שונות, ובשנת 1931 הוקם בה סניף של תנועת בית"ר. הרב האחרון של הקהילה היה הרב מרדכי בר שמואל בלך-שור (נספה בשואה).

טרם פרוץ מלחמת העולם השנייה נמנו בעיירה 573 יהודים.

הקהילה היהודית בעיירה הושמדה בשלהי שנת 1942, לאחר שיהודיה צוו בסתיו 1942 לעבור לבוצ'אץ' הסמוכה, שם חוו שתי אקציות באוקטובר ובנובמבר 1942, כאשר גורל הנותרים היה כגורל שארית יהודי גטו בוצ'אץ'.

קישורים חיצוניים
----------------

ויקישיתוף מדיה וקבצים בנושא **אושצ'יה ז'יילונה** בוויקישיתוף
* אושצ'יה ז'יילונה במרכז מורשת יהדות פולין
* "אושצ'יה ז'יילונה", באתר JewishGen (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008917382305171
* LCCN: no2013087573
* VIAF: 305203642
* WorldCat (עם VIAF): 305203642

 |
**קארן סוּ פנס** (באנגלית: **Karen Sue Pence**; לשעבר קארן באטן (Batten); נולדה ב-1 בינואר 1957) היא מורה אמריקאית, לשעבר הגברת השנייה של ארצות הברית, לשעבר הגברת הראשונה של אינדיאנה ורעייתו של מייק פנס, סגן נשיא ארצות הברית לשעבר.

ביוגרפיה
--------

פנס נולדה ב-1 בינואר 1957 בקנזס, בתם של ליליאן האקר (1931–2004) וג'ון מ' באטן (1932/1931–1988). פנס גדלה והתחנכה בשכונת בורד ריפל שבאינדיאנפוליס. את השכלתה התיכונית רכשה בבישופ צ'אטארד, בית ספר תיכון קתולי. בעת שלמדה בתיכון היא פגשה את בעלה הראשון, סטיב ויטקר, ממנו התגרשה מאוחר יותר. לפנס תואר ראשון ותואר שני בחינוך יסודי מאוניברסיטת באטלר (Butler). היא לימדה בשורה של בתי ספר יסודיים באינדיאנפוליס. לאחר שלמדה ציור בצבעי מים החלה בקריירה של ציור פורטרטים של בתים.

באוגוסט 1984 התארסו קארן ומייק, וב-8 ביוני 1985 הם נישאו בכנסייה קתולית. לבני הזוג שלושה ילדים; אודרי, שארלוט ומיכאל. מייק הוא בעלה השני של קארן. קודם לכן הייתה נשואה לסטיב ויטקר, מ-1978 ועד גירושיהם של השניים.

מ-2013, אז נבחר בעלה למושל אינדיאנה, ועד 2017 הייתה פנס הגברת הראשונה של המדינה. ב-20 בינואר 2017, עם כניסתו של בעלה מייק פנס לתפקיד סגן נשיא ארצות הברית, נעשתה קארן פנס לגברת השנייה של ארצות הברית, תואר לא-רשמי שבו מחזיקות נשותיהם של סגני הנשיא (שם התואר מבוסס על תוארה של אשת הנשיא, הגברת הראשונה של ארצות הברית). פנס סיימה לשמש כגברת השנייה ב-20 בינואר 2021, עם סיום כהונתו של בעלה כסגן נשיא ארצות הברית.

קישורים חיצוניים
----------------

ויקישיתוף מדיה וקבצים בנושא **קארן פנס** בוויקישיתוף
* קארן פנס, ברשת החברתית טוויטר
* קארן פנס, ברשת החברתית אינסטגרם
* קארן פנס באתר הבית הלבן

הערות שוליים
------------

1. ↑  Karen Pence Biography Political Relative
2. ↑  Lillian R. Barcio
3. ↑  "John Batten dies; ex-airline official".
4. ↑  What it means that Mike Pence called himself an ‘evangelical Catholic’

|  |  |
| --- | --- |
| בקרת זהויות עריכת הנתון בוויקינתונים | 
* GND: 1161614206
* LCCN: no2018038225
* VIAF: 2704152988203212790003
* WorldCat: lccn-no2018038225

 |
פירוש נוסף ערך זה עוסק במחלף בנתיבי איילון. אם התכוונתם למחלף בנתניה, ראו מחלף גשר השלום.

**מחלף השלום** הוא מחלף בנתיבי איילון הממוקם בתל אביב-יפו על רחוב גבעת התחמושת ומתחבר לדרך השלום. המחלף הוא אחד העמוסים בישראל, ומדי יום עוברים בו מאות אלפי כלי רכב.

בדומה למחלפים רבים בנתיבי איילון, מחלף השלום בנוי בתצורת מחלף יהלום ובו גשר הממוקם מעל הכביש הראשי. היציאות והכניסות למחלף בדרך השלום מרומזרות, ואילו בנתיבי איילון מתאפשרת תנועה חלקה ללא רמזורים. חברת נתיבי איילון ועיריית תל אביב מקדמות תוכנית לביטול הרמזורים בצדו המזרחי של המחלף בעזרת בנייתן של רמפות בצורת לולאה בצד זה של המחלף. עם זאת, תוכנית זו נדחתה בפברואר 2009 עקב התנגדותם של פעילי איכות סביבה הטוענים כי התוכנית המוצעת אינה מספקת פתרונות נוחים דיים למעבר הולכי רגל ורוכבי אופניים.

סמוך למחלף נמצאים מספר מוקדי עניין, כגון תחנת הרכבת תל אביב השלום, מגדלי עזריאלי, מגדל אלקטרה והקריה. תחנת הרכבת ממוקמת במרכז גשר המחלף כאשר רציפי התחנה נמצאים מתחתיו. הכניסה הראשית לתחנה היא ממפלס הגשר. כניסה נוספת לתחנה ממרכז הקניות במגדלי עזריאלי מתאפשרת באמצעות גשר הולכי רגל המשלב דרגנוע ועובר מעל רמפת הכניסה למחלף מכיוון צפון ונתיבי איילון בכיוון דרום. בפברואר 2021 נפתח הטרמינל הדרומי של התחנה אשר מאפשר כניסה ויציאה גם מצידו הדרומי של הגשר.

בעתיד מתוכננת הרחבה של מסילת איילון בהוספת מסילה רביעית ואף 2 מסילות רכבת נוספות אשר ישרתו רכבות מהירות.

גלריה
-----

* גשר המחלף. בצמוד לגשר, הכניסה לתחנת הרכבת תל אביב השלום ומשמאל, גשר הולכי הרגל המשלב דרגנוע ומקשר בין התחנה למרכז הקניות עזריאליגשר המחלף. בצמוד לגשר, הכניסה לתחנת הרכבת תל אביב השלום ומשמאל, גשר הולכי הרגל המשלב דרגנוע ומקשר בין התחנה למרכז הקניות עזריאלי
* מחלף השלום בצד שמאל, במבט ממגדל אלקטרה, 2013מחלף השלום בצד שמאל, במבט ממגדל אלקטרה, 2013
* מחלף השלום, לפני שדרוג תחנת הרכבתמחלף השלום, לפני שדרוג תחנת הרכבת
* מחלף השלום, תל אביב, יולי 2019מחלף השלום, תל אביב, יולי 2019

ראו גם
------

* תחבורה בתל אביב

אירועים
-------

בולען גדול נפער ב-17.9.22 (שבת) במחלף השלום באחד מנתיבי איילון. בתיעוד מהמקום נראה בור גדול שנפרס על גבי שני נתיבים ובשוליים, סמוך לקניון עזריאלי לכיוון דרום. כוחות כיבוי ומשטרה חסמו את המחלף, ולא דווח על נפגעים. על פי מידע שהתקבל, באתר הבנייה של מגדל הספירלה החדש של עזריאלי, הסמוך לדרך בגין, זוהתה קריסה, וייתכן שהבולען נפער כתוצאה מהעבודות באתר.

קישורים חיצוניים
----------------

ויקישיתוף מדיה וקבצים בנושא **מחלף השלום** בוויקישיתוף

|  |  |  |
| --- | --- | --- |
| **הקודם**:**מחלף לה גוארדיה** | **מחלפים בנתיבי איילון** | **הבא**:**מחלף ארלוזורוב** |
**מיפמורטיד** (**Mifamurtide**), המשווקת על ידי חברת טקדה בשם המסחרי **מפקט** (באנגלית: **Mepact**), היא תרופה המיועדת לטיפול באוסטאוסרקומה, סוג של סרטן עצמות התוקף בעיקר ילדים ומתבגרים, ועלול להיות קטלני בכשליש מהמקרים.

התרופה מאושרת באירופה ממרץ 2009 ובישראל כלולה בסל הבריאות משנת 2012.

אופן הפעולה
-----------

המרכיב הפעיל של התרופה הוא מיפמורטיד (Mifamurtide), מולקולה סינתטית המדמה מרכיב בדופן התא של חיידקים. מיפמורטיד נקשר לתאים במערכת החיסון ומשפעל אותם כנגד תאים סרטניים המגיעים לריאות, שכן גרורות בריאות מהוות את גורם התמותה הראשוני במחלה. תאי מערכת החיסון מזהים תאים סרטניים המגיעים לריאות וקוטלים אותם, וכך מפחיתים היארעות גרורות בריאות.

מבנה מולקולרי של התרופה,  
 נוסחה כימית: C59H109N6O19P  
 מסה מולרית: 1237.499 גרם למול  
, מספר CAS: 83461-56-7

התוויה
------

מפקט ניתנת לילדים, מתבגרים ומבוגרים צעירים (גילאים 2–30) החולים באוסטיאוסרקומה High grade עם מחלה מתקדמת וללא גרורות, לאחר הסרה כירורגית מלאה של הגידול הראשוני בעצם. התרופה ניתנת יחד עם הטיפול הכימותרפי לאחר הניתוח, על-מנת לשפר את שרידות החולים במחלה.
במחקר פאזה 3 רחב-היקף בחולי אוסטאוסרקומה, תוספת של מיפמורטיד לטיפול הכימותרפי תרמה משמעותית לשיפור שרידות החולים במעקב לאורך 6 שנים, בכך שהפחיתה את הסיכון לתמותה מהמחלה בכשליש בהשוואה לקבוצת הביקורת שקיבלה כימותרפיה ללא מיפמורטיד.

תופעות לוואי
------------

במחקר פאזה 3 עם מיפמורטיד, מרבית תופעות הלוואי היו קלות-בינוניות. תופעות הלוואי הנפוצות ביותר כללו – צמרמורות, חום, עייפות, בחילה, טכיקרדיה (דופק מואץ), וכאבי ראש.

קישורים חיצוניים
----------------

* טיפול חדש לסרטן העצם בילדים באתר דוקטורס
* רות נווה, הטיפול שמעניק תקווה לחולי אוסטאוסרקומה, באתר ynet, 8 בינואר 2013

הערות שוליים
------------

1. ↑  1, Meyers PA, Gorlick R. Osteosarcoma. Pediatr Clin North Am 1997; 44:973-989.
2. ↑  2, Strober W, Murray PJ, Kitani A, Watanabe T. Signalling pathways and molecular interactions of NOD1 and NOD2. Nat Rev Immunol 2006;6:9-20.
3. ↑  3, Fidler IJ, Sone S, Fogler WE, et al. Eradication of spontaneous metastases and activation of alveolar macrophages by intravenous injection of liposomes containing muramyl dipeptide. Proc Natl Acad Sci USA 1981;78:680-1684.
4. ↑  4, Mepact Summary of Product Characteristics, 2009.
5. ↑  5, Ibid
6. ↑  6, Meyers PA, et al. Osteosarcoma: The Addition of Muramyl Tripeptide to Chemotherapy Improves Overall Survival – A Report From The Children’s Oncology Group. J Clin Oncol 2008;26:633-638
7. ↑  7, Ibid
8. ↑  8,Meyers PA, Schwartz CL, Krailo MK, et al. Osteosarcoma: A Randomized, Prospective Trial of the Addition of Ifosfamide and/or Muramyl Tripeptide to Cisplatin, Doxorubicin, and High-Dose Methotrexate. J Clin Oncol 2005;23:2004-2011.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**אושרי רואש** (נולד ב-25 ביולי 1988) הוא כדורגלן עבר ישראלי ששיחק בעמדות הבלם והקשר האחורי בקבוצת הפועל חיפה.

קריירה
------

רואש גדל במחלקת הנוער של הפועל חיפה, ובשנת 2006 זכה עם קבוצת הנוער באליפות ליגת העל לנוער, תחת הדרכתו של המאמן שלומי דורה, ולצידם של רן אבוקרט, רן יצחק ושמעון הרוש. לאחר עונה זו זומן רואש לקבוצת הבוגרים וב-19 במאי 2007 ערך את הופעת הבכורה שלו בקריירה, במשחק מול הפועל נצרת עילית בליגה הלאומית. בעונת 2007/2008 הפך לשחקן הרכב בקבוצה, ובעונה שלאחר מכן סייע לה להעפיל לליגת העל.

ב-27 בדצמבר 2012 כבש רואש את שערו הראשון בקריירה, במשחק מול מכבי תל אביב במסגרת גביע הטוטו. בעונת 2012/2013 זכה עם הפועל חיפה בגביע הטוטו. ב-7 בדצמבר 2013 כבש את שער הבכורה שלו בליגת העל, בהפסד 1–3 להפועל באר שבע. רואש שימש כקפטן הפועל חיפה ושיחק במועדון עד עונת 2016/2017, אשר בסופה פרש ממשחק פעיל.

רואש שימש כקפטן הנבחרת הצעירה, וערך 19 הופעות במדיה, בהן כבש שער אחד. באוקטובר 2010 זומן לראשונה לנבחרת ישראל על ידי מאמן הנבחרת לואיס פרננדס, אך לא יכול היה לשחק עקב פציעה.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
**בריטני אנדרסון** (באנגלית: **Britany Anderson**; נולדה ב-3 בינואר 2001) היא אתלטית ג'מייקנית, סגנית אלופת העולם (יוג'ין 2022) בריצת 100 מטר משוכות.

ביוגרפיה
--------

באליפות העולם עד גיל 18 שהתקיימה בקניה ב-2017 זכתה במדליית זהב בריצת 100 מטר משוכות. באליפות העולם עד גיל 20 שהתקיימה בפינלנד ב-2018 זכתה במדליית כסף בתוצאה של 13.01 שניות, לאחר המנצחת טיה ג'ונס שסיימה בזמן זהה.

ב-2019 החלה להתאמן במחנה בארצות הברית לצד עומאר מקלאוד וניה אלי. ביולי אותה שנה שברה פעמיים את שיא עולם לנועד עד גיל 20 של אליוסקה לופס שנקבע בשנת 1987, תחילה קבעה במוקדמות תחרות במונטה קרלו תוצאה של 12.79 שניות ובגמר קבעה תוצאה של 12.71 שניות. באולימפיאדת טוקיו שיפרה במוקדמות את שיאה האישי ל-12.40 שניות. היא עלתה לגמר בו סיימה שמינית.

באליפות העולם באתלטיקה 2022 קבעה בחצי הגמר שיא לאומי חדש של 12.31 שניות. בגמר זכתה במדליית כסף בתוצאה של 12.23 שניות (עם רוח גבית של 2.5+), לאחר טובי אמוסן (12.06 שניות).

שיאים אישיים
------------

* ריצת 100 מטר משוכות: 12.31 שניות, 2022, שיא ג'מייקה.

קישורים חיצוניים
----------------

* בריטני אנדרסון, באתר olympedia.org
* בריטני אנדרסון, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 308770

 |
פסל עץ השקמה בכניסה לחולון ממחלף יוספטל
**מחלף יוספטל** הוא מחלף בנתיבי איילון הממוקם בין שדרות יוספטל בבת ים ורחוב אליעזר הופיין בחולון. המחלף נבנה בתצורת מחלף יהלום. גשר המחלף נבנה בתוואי הכביש העירוני.

המחלף נפתח לתנועה ב-25 בינואר 2005 כחלק מתוכנית השלמת המחלפים בקטע הדרומי של נתיבי איילון. עד לבניית המחלף עמד במקום צומת. לקראת בניית המחלף פוצל הצומת לשני חלקים והכביש העירוני המקשר בין חולון לבת ים הורחב והוגבה כחלק מבניית הגשר.
בניית המחלף החלה בשנת 2000 והיא הושלמה בשנת 2004. הפרויקט כלל שיקוע קטע הכביש בנתיבי אילון, סלילת שני מסלולים ברוחב שלושה נתיבים כל אחד, בניית הגשר עצמו, והקמת תשתיות היקפיות (הקמת מערכות ניקוז, בניית קירות אקוסטיים והתקנת מערכות תאורה). עלות הפרויקט כולו מוערכת בכ-55 מיליון שקל.

הקמת המחלף לוותה בהתנגדות ארגונים סביבתיים ואנשי מקצוע מתחום התחבורה, אשר מחו באופן עקרוני נגד תוכנית משרד התחבורה לסלילת כבישים והרחבת תשתיות התחבורה, אשר פוגעת בסביבה, במקום לפתח ולקדם את התחבורה הציבורית.

במחלף נמצאת תחנת הרכבת יוספטל שנחנכה בשנת 2011 כחלק ממסילת הרכבת תל אביב - בני-דרום.

הצעה לתיקון חוק התכנון והבנייה
------------------------------

הקמת המחלף לוותה בביקורת ציבורית לגבי דרכי הפרסום לציבור בנוגע להקמת המחלף. המבקרים טענו כי ההודעות אשר פורסמו לציבור פורסמו בשפה משפטית שלא הייתה נהירה לאוכלוסייה המתגוררת באזור זה, אשר מורכבת מעולים חדשים רבים אשר לא הבינו את המשמעויות המשפטיות של הודעות התכנון והבניה המורכבות וכן כי הפרסומים נעשו זמן קצר לפני תום תפוגת שלוש השנים לתביעת פיצויים על פי סעיף 197 לחוק התכנון והבניה וכך נמנעה מהם אפשרות להגשת תביעה לפיצויים. לאחר תחילת הבניה בשטח הספיקו כ-100 תושבים להגיש בקשה לפיצויים. מאות תושבים נוספים זכו להארכה נוספת משר הפנים אך רובם נותרו ללא מענה.

בעקבות המאבק האזרחי והפגיעה בתושבים, יזמו סטודנטים מפרויקט גל תיקון לחוק אשר הוגש בשיתוף עם חבר הכנסת רן כהן. התיקון אשר כונה "הצעת חוק מחלף יוספטל" נועד להגביר את השקיפות בהליכי התכנון והבניה ולמנוע הישנות מקרים דומים בעתיד. הצעת החוק נדחתה בעקבות התנגדות הממשלה, אך לאחר עזיבתו של כהן את הכנסת, היא הוגשה שוב על ידי חברי הכנסת ניצן הורוביץ, אופיר פינס-פז, אילן גילאון, שי חרמש, אריה אלדד, חיים אורון ושלמה מולה.

קישורים חיצוניים
----------------

ויקישיתוף מדיה וקבצים בנושא **מחלף יוספטל** בוויקישיתוף
* הצעת חוק התכנון והבניה (תיקון - פרסום נאות), התשס"ח-2008, אתר הכנסת
* הצעת חוק התכנון והבניה (תיקון - פרסום נאות), התשס"ט-2009, אתר הכנסת
* התושבים יוצאים למאבק במגרש, שהפך לכביש, שהפך לאיילון דרום - חדשות, הארץ

הערות שוליים
------------

1. ↑  דניאל מורגנשטיין, כבישים עליך ישראל, גליליאו (פורסם 9 בנובמבר 2005, אוחזר ב-4 באפריל 2010
2. ↑  קו הרכבת תל אביב - ראשון לציון מערב, אתר רכבת ישראל, אוחזר ב-5 באפריל 2010

|  |  |  |
| --- | --- | --- |
| **הקודם**:**מחלף קוממיות** | **מחלפים בנתיבי איילון** | **הבא**:**מחלף דב הוז** |
**אלברו דניאל רודריגס מוניוס** (בספרדית: **Álvaro Daniel Rodríguez Muñoz**; נולד ב-14 ביולי 2004 בפלמוס שבספרד) הוא כדורגלן ספרדי-אורוגוואי המשחק בעמדת החלוץ בקבוצת ריאל מדריד מלה ליגה.

קריירת מועדונים
---------------

רודריגס גדל במחלקות הנוער של גלובל פלמוס, ז'ירונס-סבט, ז'ירונה וריאל מדריד. בשנת 2021 החל לשחק בריאל מדריד קסטיליה, קבוצת המילואים של ריאל מדריד. ב-3 בינואר 2023 ערך את הופעת הבכורה שלו בקבוצה הראשונה של המועדון, כשהחליף את אדן אזאר בניצחון 0–1 על קסרניו במסגרת גביע המלך הספרדי.

ב-19 בפברואר 2023, ערך את הופעת הבכורה שלו בליגה הראשונה, בניצחון 2-0 על אוססונה שבו השיג את בישול הבכורה שלו במדי הקבוצה הראשונה, ועוד בישול אשר נפסל בנבדל.

ב-25 בפברואר 2023, הבקיע את שער הבכורה שלו במדי הקבוצה הראשונה בתיקו 1-1 מול אתלטיקו מדריד בליגה הספרדית.

קריירה בינלאומית
----------------

נכלל בסגל נבחרת אורוגוואי עד גיל 20 לטורניר אליפות אמריקה הדרומית עד גיל 20 בשנת 2023.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלברו רודריגס"**.
רבי **אלימלך הורוביץ** (תרמ"א, 1881-תש"ב, 1942) היה אדמו"ר חסידי בקראקא, החמישי בשושלת מעליץ. נודע בלחניו וכונה 'האדמו"ר המלחין'. היה מצאצאי רבי נפתלי צבי הורוביץ מרופשיץ. נספה ביריות בבית הקברות בראדומישל. היה גיסו של ר' יחזקאל הולשטוק מאוסטרובצה.

לפני השואה
----------

נולד לרבי נפתלי הורוביץ ממעליץ (ד' בטבת תר"ה–י"ח בתשרי תרע"ו) ולרכיל בתו של רבי אביש קנר מסאניק. עוד בבחרותו נודע בגאונותו וביכולתו לחדש חידושי תורה בהלכה ובאגדה. נישא לבינה, בתו של רבי צבי הירש הורוביץ מרוזבדוב (תר"ט-חשוון תרע"ט). עוד בחיי אביו מונה לרבה של מליץ וכונה בפי כל "הרב הצעיר". ניהל את רבנותו ביד רמה וראש הקהל שלא אהב זאת ירד לחייו. לכן היגר עם משפחתו לארצות הברית וחזר לאחר שנתיים. הוא ויתר על רבנותו במליץ לטובת אחיו רבי מנחם-מנדל (תרמ"ג-תש"ג), ועבר לקרקוב. לאחר זמן מה שב לזמן קצר לארצות הברית ולאחר חזרתו משם החל בתקופה שבה הרבה במתן צדקה ובמעשי חסד ונכנס לעסקים. את עסקיו מסר לאנשים שהבינו בתחום והיה לו אמון בהם, אך הם מעלו באמונו והוא נקלע למשבר כלכלי חמור. הוא שמע לעצת מקורביו ועבר לדירה גדולה יותר, הקים בית כנסת משלו וחזר להנהיג עדת חסידים. מספר החסידים הלך ועלה מיום ליום, והם נהנו בייחוד לשמוע את ניגוניו בתפילה.

היה בעל כישרון מוזיקלי רב ובגיל 10 המלמד שלו לימדו גם תווים. בהמשך הרחיב בכוחות עצמו את ההשכלה המוזיקלית שלו עד שידע להלחין יצירות שלמות ולכתוב את התווים שלהן. השאיר אחריו מאות לחנים שתוויהן מילאו חמישה כרכים. עקב אחרי יצירותיהם של מלחינים יהודיים במוזיקה העולמית ושל גדולי החזנים. כשהיה בארצות-הברית הופק מלחניו תקליט שהצליח מאוד. חיבר גם פירוש לספר תהילים שנשאר בכתב יד.

בימי השואה
----------

לאחר כיבוש פולין בידי הנאצים, גלו יהודי מליץ לגטו בעיירה ראדומישל הסמוכה למליץ בגליציה המערבית. מפני שלא היו פסי רכבת בסביבה, רציחת היהודים בגטו ראדומישל נעשה ביריות בבית הקברות. לפני ביצוע הרצח ביקש רבי אלימלך לערוך סעודה בפעם האחרונה. הרוצחים הסכימו, והרבי ישב[דרוש מקור: דרוש מקור לכל האירוע] עם חסידיו ליד הקבר הפתוח ובהתרגשות רבה השמיע להם דברי תורה וניגון חדש שחיבר לקטע התפילה "נשמת כל חי", שבמהלכו יצאו יחד בריקוד סוחף. לאחר סיום הריקוד אמר הרבי למבצעי הרצח: "אנו עשינו את שלנו, עשו אתם את שלכם!" מיד לאחר מכן נרצחו ביריות בידי הנאצים.

צאצאיו
------

* הרב נפתלי הורביץ, נספה באמבטיה רותחת במחנה פוסטקוב ליד טרנוב.
* הרב יהודה אלתר הורוביץ, עלה לארץ ישראל בשנת 1934, ונפטר ב-21 במאי 1978

לקריאה נוספת
------------

* מ"ש גשורי, **ספר קראקא**, עמ' 172–174.
* מאיר וונדר, **אנציקלופדיה לחכמי גליציה**.

קישורים חיצוניים
----------------

* על הרבי ממליץ-קראקא באתר "זכור - אמונה בימי השואה"

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009912604105171
* VIAF: 15162721239961092295
* WorldCat (עם VIAF): 15162721239961092295

 |
**ארתור אדוארד פפר ג'וניור** (באנגלית: **Arthur Edward Pepper Jr.**;‏ 1 בספטמבר 1925 – 15 ביוני 1982) היה סקסופוניסט אלט אמריקאי ודמות מרכזית בג'אז של החוף המערבי.

פפר התפרסם בתקופתו בביג בנד של סטן קנטון והיה ידוע בהופעותיו הטעונות רגשית ובשינוי סגנון הנגינה שלו במהלך הקריירה.

ראשית חייו
----------

ארט פפר נולד בגרדנה שבקליפורניה, ב-1 בספטמבר 1925. אמו הייתה בת 14 שברחה מהבית ואביו מלח בצי הסוחר. שניהם היו אלכוהוליסטים עם נטייה לאלימות וארט הצעיר עבר לגור עם סבתו מצד אביו. עוד בגיל צעיר פפר הפגין כישרון מוזיקלי וקיבל שיעורי נגינה. הוא החל לנגן בקלרינט בגיל תשע, עבר לסקסופון אלט בגיל 13 והחל לנגן במועדון לילה בלוס אנג'לס.

קריירה
------

בגיל 17 החל פפר לנגן באופן מקצועי עם בני קרטר, אחר כך הצטרף לתזמורתו של סטן קנטון התזמורת והופיע אתה עד גיוסו ב-1943. אחרי מלחמת העולם השנייה חזר פפר ללוס אנג'לס והצטרף שוב לתזמורתו של קנטון. בשנות ה-50  זכה פפר להכרה כאחד מהאלטו סקסופוניסטים המובילים בג'אז ואף סיים שני רק לצ'ארלי פארקר במשאל הקוראים של המגזין דאון ביט ב-1952. יחד עם צ'ט בייקר, ג'רי מאליגן ושלי מאן, פפר מקושר לעיתים קרובות (אולי יותר עקב מוקד פעילותו מאשר סגנון נגינתו) עם הקול ג'אז של החוף המערבי, בניגוד לג'אז "החם" יותר של החוף המזרחי שנוגן על ידי צ'ארלי פארקר, דיזי גילספי ומיילס דייוויס. הקריירה של פפר נקטעה פעמים רבות עקב מאסרים שנבעו מהתמכרותו להרואין, אך הוא הצליח לחזור להקליט ולהופיע ולמרות בעיותיו הרבות שמר על רמה מוזיקלית גבוהה עד מותו ב-1982.

קישורים חיצוניים
----------------

ויקישיתוף מדיה וקבצים בנושא **ארט פפר** בוויקישיתוף
* ארט פפר, סרטונים בערוץ היוטיוב
* ארט פפר, במסד הנתונים הקולנועיים IMDb (באנגלית)
* ארט פפר, באתר ספוטיפיי
* ארט פפר, באתר AllMusic (באנגלית)
* ארט פפר, באתר MusicBrainz (באנגלית)
* ארט פפר, באתר Discogs (באנגלית)
* ארט פפר, באתר Songkick (באנגלית)
* ארט פפר, באתר בנדקמפ
* ארט פפר, באתר "Find a Grave" (באנגלית)
* ארט פפר, באתר אנציקלופדיה בריטניקה (באנגלית)

הערות שוליים
------------

1. ↑  "Art Pepper - Concord Music Group". *Concord Music Group* (באנגלית אמריקאית). נבדק ב-2017-10-21.

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1473394
* BnF: cb119190754 (data)
* CiNii: DA09262094
* GND: 119249995
* ICCU: LO1V173321
* ISNI: 0000 0000 8387 191X
* LCCN: n79050026
* MusicBrainz: 266b9126-4a40-4b9b-b21e-422d72e64254
* NDL: 00452482
* NKC: xx0034693
* SELIBR: 218020
* SNAC: w6db9rqx
* SUDOC: 027064182
* Trove: 1145542
* VIAF: 61550629
* WorldCat: lccn-n79050026

 |
**נקודת הבזק** בכימיה היא הטמפרטורה הנמוכה ביותר שבה נוזל הופך לאדים, ויוצר תערובת דליקה עם האוויר.

על מנת להצית חומר הנמצא בנקודת ההבזק יש צורך במקור הצתה, וזאת בניגוד ל"נקודת ההתלקחות" המתארת את הטמפרטורה שבה חומר נדלק מעצמו ללא מקור הצתה חיצוני.

"נקודת בעירה" מתארת את הטמפרטורה שבה החומר ממשיך לבעור גם לאחר סילוק מקור ההצתה והיא גבוהה מעט מנקודת ההבזק.

בדרך כלל משתמשים במונח נקודת הבזק על מנת לתאר את תכונותיהם של דלקים נוזליים. השימוש במונח נוגע הן לדלקים מתלקחים והן לדלקים בוערים.

קיימות מספר הגדרות בינלאומיות להבחנה בין הסוגים השונים של הדלקים, אולם מקובל כי נוזלים שבהם נקודת ההבזק נמוכה מ-43° צלזיוס נחשבים למתלקחים, ואלה שבהם נקודת ההבזק גבוהה יותר נחשבים כבוערים.

מנגנון
------

לכל נוזל קיים "לחץ אדים" משלו התלוי בטמפרטורה. ככל שהטמפרטורה עולה כך עולה גם לחץ האדים - וכתוצאה מכך גם ריכוז אדי הנוזל הדליק באוויר. לכל נוזל דליק קיים ריכוז שונה של אדים באוויר אשר יאפשר בעירה רציפה ולפיכך נקודת ההבזק היא הטמפרטורה הנמוכה ביותר שבה יהיו מספיק אדים של נוזל דליק באוויר הניתן להצתה.

מדידה
-----

ישנן שתי דרכים עיקריות למדידת נקודת ההבזק:

1. מערכת פתוחה – בשיטה זו מוכנסת דגימת נוזל ומד טמפרטורה לכלי אשר מעל פיתחו מותקן מקור הצתה. הנוזל מתחמם ומקור ההצתה מייצר הצתה במרווחים קבועים, עד ליצירת ההבזק אשר בו נמדדת הטמפרטורה של הנוזל שבכלי.
2. מערכת סגורה – בנויה בדומה למערכת הפתוחה אלה שבמקרה זה נאטם פתח היציאה של האדים מעל פני הנוזל.

תוצאות המדידה במערכת סגורה נמוכות יותר ב-5–10 מעלות צלזיוס מאלה שנמדדו במערכת פתוחה.

כיוון שקביעת נקודת ההבזק היא בעיקרה תוצאה של מדידות וניסויים ולא תוצאה של חישוב פיזיקלי תאורטי, הרי שתוצאות של מדידות בכלים שונים ובתנאים שונים יכולות להיות שונות אלה מאלה. על מנת ליצור אחידות במדידות ובתוצאותיהן, נקבעו תקנים בינלאומיים המסדירים את הכללים והתנאים שבהם יבוצעו המדידות.

דוגמאות
-------

| דלק | נקודת הבזק | נקודת התלקחות |
| --- | --- | --- |
| אתנול | 12.8°C‏ (55°F) | 365°C‏ (689°F) |
| בנזין | >‎-43°C‏ (‎-45.4°F) | 246°C‏ (475°F) |
| סולר | >62°C‏ (143°F) | 210°C‏ (410°F) |
| דלק סילוני | >60°C‏ (140°F) | 210°C‏ (410°F) |
| נפט | >38°C‏–72°C‏ (100°F‏–162°F) | 220°C‏ (428°F) |
| שמן צמחי (קנולה) | 327°C‏ (620°F) |  |
| ביו דיזל | >130°C‏ (266°F) |  |

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **נקודת בעירה** |
| ויקימילון ערך מילוני בוויקימילון: **נקודת הבזק** |

* נקודת הבזק, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007568356305171
* GND: 4247726-8
* LCCN: sh2013001216

 |
**הסאב הבא** היא תוכנית דוקו-ריאלטי, שנוצרה והופקה על ידי דומינוס פיצה ו-Teenk בשנת 2019. היא משודרת בערוץ ZOOM ובערוץ היוטיוב "התנור".

התוכנית מציגה את פעילותן של שתי נבחרות יוטיוברים המורכבות מיוצרים ידוענים שחיים במשך תקופה בוילות ומנותקים מהעולם החיצון.

בכל פרק, הנבחרות צריכות לבצע משימות מאתגרות, ומהקבוצה המפסידה מודח אחד המשתתפים.

המשתתף האחרון שנשאר הוא "הסאב הבא" - היוטיובר הבא של ישראל.

המנטורים של הנבחרות היו רז ספאני, בן קיסר, ועמית רחום.

על העונה
--------

את העונה פותח שלב האודישנים, בו משתתפים מספר רב של מתמודדים, מהם נבחרת על ידי השופטים קבוצה מצומצמת של כ-10 אנשים אשר מתחלקת לשתי נבחרות - "בלאגן גאנג" ו-"אמיגוס".

בשלב האודישנים היו שופטים ידוענים כמו - שירלי לוי, מיכאל ספיר, אלכס סמולקין, ליזה ביך ואור יעקב.

לאחר שנבחרו המשתתפים וחולקו לשתי הנבחרות, עברו המשתתפים למשך תקופה לגור בווילות עם המנטורים שלהם, והחלו באתגרים ומשימות על מנת למצוא מי יהיה היוטיובר הבא של ישראל.

משתתפים
-------

### בלאגן גאנג

* בר רוזנברג
* משפחת שואקה
* עידן אוחיון
* דור רז
* ירדן טויזר

### אמיגוס

* ליעד כהן
* אליהו זלמנוב
* ארז מגירא
* אביב דורה
* עדן שרון

טבלת הדחות
----------

|  | אודישנים
(פרקים 1–4) | פרק 5 | פרק 6 | פרק 7 | פרק 8 | פרק 9 | פרק 10 | פרק 11 | פרק 12 | פרק 13 | פרק 14 (הגמר) |
| --- | --- | --- | --- | --- | --- | --- | --- | --- | --- | --- | --- |
| שם |  | ללא הדחה | ללא הדחה | ללא הדחה | בר רוזנברג | ללא הדחה | ליעד כהן
אליהו זלמנוב | עידן אוחיון | ללא הדחה | ירדן טויזר | מנצחים: משפחת שואקה |

ביקורת
------

לצד הצלחת התוכנית וחשיפתה הגדולה, נמתחה עליה ביקורת לא מועטה וטענות כי ההפקה היא זו שמתווה את כיוון התוכנית וקובעת את מהלכה, ובכך נפגעת האותנטיות של התוכנית.

משתתפים רבים שהשתתפו בשלב האודישנים טענו שלא הציגו את האודישן שלהם, או שהוצגו לשבריר שנייה ובכך צונזרו על ידי ההפקה.

כמו כן, המשתתפת בר רוזנברג העלתה סרטון לערוץ היוטיוב שלה בו משתפת את מה שהיה מאחורי הקלעים על פי התחושות שלה. אחת מהטענות העיקריות שלה הייתה ש"ברגע שנתפתחת המצלמה כל אחד רוצה שיראו אותו כמה שיותר".

קישורים חיצוניים
----------------

* ערוץ היוטיוב "התנור"
* תקנון השתתפות בתוכנית "הסאב הבא"
* "הסאב הבא" באתר של ערוץ ZOOM
* "מי יהיה היוטיובר הבא של ישראל?" באתר מאקו
* ראיון ווטסאפ: כוכבי הרשת מחלקים לכם טיפים באתר פרוגי
**נקודת הולדפאסט** (באנגלית: **Holdfast Point**) היא לשון יבשה באזור חוף לובה של ארץ גרהאם, בחצי האי האנטארקטי שבאנטארקטיקה.

הנקודה מהווה את הצד הצפון-מזרחי של הכניסה לפיורד לאלמאנד, ואת הצד הצפון-מערבי של הכניסה למפרצון צ'פרה, שבחצי האי פרניק.

לשון היבשה ממוקמת 22 קילומטרים דרומית-מערבית מכף ריי.

בסמוך מצפון-מערב לנקודה מצויה קבוצת האיים סלעי מיסט.

היסטוריה
--------

### מיפוי הנקודה

הנקודה מופתה לראשונה בהתבסס על תצלומי אוויר, שצולמו על ידי משלחת הסקר האווירי של שטחי חסות איי פוקלנד (FIDASE) בעונת המחקר (הקיץ האנטארקטי) 1956 – 1957, וכן בהתבסס על סקרים על הקרקע שבוצעו על ידי סוקרים מטעם סקר שטחי חסות איי פוקלנד, אשר יצאו לסקר מהאי דיטייל ("Detaille Island") בעונת המחקר 1956 - 1957.

### מקור השם

שמו של הקרחון תיאורי.

גושי (מקבצי) קרח הנשפכים לים מצפון לנקודה (מצפון לפיורד לאלמאנד) נשארים מחוברים זה לזה למשך זמן ארוך יותר, מגושים (מקבצים) הנשפכים לים מדרום לנקודה.

משמעות המילה "הולדפאסט" באנגלית היא "לאחוז חזק" או "להיאחז".

לקריאה נוספת
------------

• United States. Defense Mapping Agency. Hydrographic Center, **Sailing Directions for Antarctica: Includes Islands South of Latitude 60°**, 1960, P 185

קישורים חיצוניים
----------------

* נקודת הולדפאסט באתר הסקר הגאולוגי של ארצות הברית
* נקודת הודלפאסט באתר הגאזט האנטארקטי של ממשלת אוסטרליה
* נקודת הולדפאסט באתר הגאזט האנטארקטי המשווה SCAR של ממשלת אוסטרליה
* נקודת הולדפאסט באתר marineregions

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6 7  מידע גאוגרפי והיסטורי באתר הסקר הגאולוגי של ארצות הברית
3. 1 2 3 4 5 6 7 8 9 10  מידע גאוגרפי והיסטורי באתר הגאזט האנטארקטי SCAR של ממשלת אוסטרליה
**סוללת אלומיניום-אוויר** (או סוללת Al–air, באנגלית: **Aluminium–air battery**) היא סוללת מתכת-אוויר, המייצרת חשמל מתגובת חמצן באוויר עם אלומיניום. צפיפות האנרגיה שלה מהגבוהות ביותר בתחום הסוללות, אך הן אינן נמצאים בשימוש נרחב עקב עלות גבוהה של האנודות ובעיות טיפול בתוצרי לוואי בעת שימוש באלקטרוליטים רגילים. גורמים אלו הגבילו את השימוש בהן בעיקר ליישומים צבאיים. עם זאת, לרכב חשמלי עם סוללות אלומיניום יש פוטנציאל לטווח נסיעה של עד פי שמונה מטווח סוללת ליתיום-יון ועם משקל כולל נמוך משמעותית.

סוללות אלומיניום-אוויר הן תאים ראשוניים, כלומר אינן נטענות. ברגע שאנודת האלומיניום נצרכת על ידי תגובתה עם חמצן אטמוספירי בקתודה הטבולה באלקטרוליט על בסיס מים ליצירת תחמוצת אלומיניום, הסוללה כבר לא תייצר חשמל. עם זאת, ניתן לטעון את הסוללה באופן מכני באנודות אלומיניום חדשות המיוצרות ממחזור תחמוצות האלומיניום. מיחזור כזה ידרש אם יהיה אימוץ נרחב של סוללות אלומיניום.

כלי רכב המונעים מאלומיניום נמצאים בדיון זה כמה עשורים.  הכלאה מקלה על העלויות, ובשנת 1989 דווח על בדיקות דרכים של הכלאה של סוללת אלומיניום-אוויר/עופרת-חומצה ברכב חשמלי. מיניוואן היברידי כזה המופעל באמצעות אלומיניום הודגם באונטריו בשנת 1990.

במרץ 2013 פרסם Phinergy סרטון הדגמה של מכונית חשמלית המשתמשת בתאי אוויר מאלומיניום שנסעה 330 ק"מ באמצעות קתודה מיוחדת והידרוקסיד אשלגן. ב-27 במאי 2013, בערוץ הישראלי 10 שודרה חדשות הערב הוצגה מכונית עם סוללת Phinergy מאחור, בטענה לטווח של 2,000 ק"מ לפני שנדרשה החלפת אנודות האלומיניום.

אלקטרוכימיה
-----------

חצי תגובת חמצון האנודה היא:  

Al + 3OH− → Al(OH)3 + 3e− +2.31 V
  

חצי התגובה להפחתת הקתודה:  

4e− + O2 + 2H2O → 4OH− +0.40 V
  

התגובה הכוללת היא:  

4Al + 3O2 + 6H2O → 4Al(OH)3 +2.71 V
מתח של כ-1.2 וולט נוצר על ידי תגובות אלה וניתן להשגה בפועל כאשר אשלגן הידרוקסיד משמש כאלקטרוליט. אלקטרוליט מים מלוחים משיג כ-0.7 וולט לתא.

המתח הספציפי של התא יכול להשתנות כתלות בהרכב האלקטרוליט כמו גם במבנה ובחומרים של הקתודה.

ניתן להשתמש במתכות אחרות באופן דומה, כגון ליתיום-אוויר, אבץ-אוויר, מנגן-אוויר ונתרן-אוויר, חלקן עם צפיפות אנרגיה גבוהה יותר. עם זאת אלומיניום נחשב אטרקטיבי כמתכת היציבה ביותר.

*

הערות שוליים
------------

1. ↑  "The Aluminum-Air Battery". Papers.sae.org. נבדק ב-2014-04-28.
2. ↑  "Demonstration of Aluminum-Air Fuel Cells in a Road Vehicle". Papers.sae.org. נבדק ב-2014-04-28.
3. ↑  "Phinergy, Home". Phinergy.com. נבדק ב-2014-04-29.
4. ↑   סוללת אלומיניום-אוויר, בביצוע Phinergy corporate video, סרטון באתר יוטיוב
5. ↑  Edelstein, Stephen. "Aluminum-Air Battery Developer Phinergy Partners With Alcoa". Greencarreports.com. נבדק ב-2014-04-28.
6. ↑  Brown, Richard (3 בפברואר 2020). "Al-air: a better battery for EVs?". *Automotive Logistics*. נבדק ב-14 במאי 2021. `{{cite news}}`:  (עזרה)
ברכה לגרעין נח"ל עם עלייתו על הקרקע
**אִם גַּרְעִין זָרַעְתּ – בְּטַח!** הוא שיר שחיבר לוי בן־אמתי בשנת 1932. באותה שנה הלחין אותו שלום פוסטולסקי. בשנת 2010 הלחין את השיר שנית אילן צלניק. השיר מזוהה במיוחד עם תנועת המחנות העולים ועם יציאת גרעינים לשירות בנח"ל. הסיסמה "אִם גַּרְעִין זָרַעְתּ – בְּטַח!" שימשה שנים רבות ברכה מקובלת בעת עלייה על הקרקע של קיבוצים, וניתן למצוא אותה במקומות שונים הקשורים להגשמה והתיישבות.

תולדות השיר
-----------

בן־אמיתי חיבר את השיר, המתואר כחדור ב"פאתוס התיישבותי", בדגניה א' בשנת 1932. השיר היה המנון להקמת יישובים חקלאיים בתקופת חומה ומגדל ובראשית ימי המדינה. השיר מבטא אמונה וביטחון בעבודה הקשה של טיפוח ה"גרעין", החלק המהותי שנזרע בקרקע ובתמורה לעבודה הקשה – הצפייה בצמח שעולה וצומח מן הגרעין שנזרע. זריעת הגרעין יכולה להתפרש הן כעבודה חקלאית הן כהקמת יישוב.

בשנת 2010, לקראת סמינר פסח של המחנות העולים, הולחן השיר מחדש וזכה עד מהרה לפופולריות רבה במחנות העולים וכסמל של יציאה לשירות בגרעיני נח"ל. השיר מבטא את שני מסלולי ההגשמה העיקריים בתנועה: התיישבות חקלאית וחינוך (שגם הוא, בהשאלה, "זריעה" וטיפוח). צלניק ערך שני שינויים בשיר המקורי. האחד – העברת הניקוד של המלה "מָקָבֶת" (המתחרז עם "מוות") לצורה השגורה יותר "מָקֶבֶת" (בסגול). השני – העברת המשפט הפותח "אם גרעין זרעת – בטח" לסוף הבית הראשון, מה שסוגר אותו והופך אותו ליחידה בפני עצמה.

קישורים חיצוניים
----------------

* מילות השיר "אם גרעין זרעת - בטח!" והאזנה לו, באתר זמרשת
* אם גרעין זרעת – בטח! גלגולו של המנון חלוצים חוצה דורות, הבלוג של מלחין השיר אילן צלניק
* שמעון קושניר, חג האסיף בדגניה א', דבר, 12 באוקטובר 1955
* אם גרעין זרעת בטח בלחן שלום פוסטולסקי, בביצוע מקהלת קול ציון לגולה, סרטון בערוץ "שיר עד", באתר יוטיוב, 1954
* אם גרעין זרעת בטח בלחן אילן צלניק, בביצוע קולולם שבועות הכשרות 2019 - המחנות העולים, סרטון באתר יוטיוב, 2019

הערות שוליים
------------

1. ↑  מודעה, על המשמר, 20 באפריל 1971
2. ↑  אם גרעין זרעת - בטח! גלגולו של המנון חלוצים חוצה דורות, הבלוג של מלחין השיר אילן צלניק
3. ↑  השיר במכתב אישי של מדריך בתנועת המחנות העולים
4. ↑  אתר האינטרנט של דגניה ב'
5. ↑  תולדות קיבוץ יחיעם - כותרת פרק העלייה להתיישבות
6. ↑  עמוד"ש שבועי: חדשות מתנועת הקיבוץ הדתי, י"ט כסלו תשע"ב
7. ↑  משה דור, משורר הקבוצה בנוסח קדומים, מעריב, 1 באוגוסט 1980
8. ↑  ש. קפלן, קיבוץ "להב" תקע יתד בשלוחות הרי חברון, על המשמר, 8 באוגוסט 1952
**דוד מרדכי מאיר** (7 ביוני 1926 – 14 בדצמבר 1992) היה רופא ישראלי יוצא ארצות הברית, אשר כיהן כמנהל הכללי השלישי של בית החולים שערי צדק בירושלים.

קורות חיים
----------

דוד מאיר נולד בברוקלין שבניו יורק כדוד מרדכי ליפשיץ, בן למשפחה שמוצאה מליטא. לימים שינה את שם משפחתו למאיר, כשמו הפרטי של אביו.

מאיר למד בישיבת תורה ודעת. השלים לימודי תואר ראשון בכימיה בישיבה יוניברסיטי וסיים את לימודי הרפואה באוניברסיטת אוטווה שבקנדה. התמחה בפתולוגיה תוך כדי שירות כרופא בחיל האוויר של ארצות הברית. שירת בקוריאה כרופא בחדר מיון. בשנת 1958 הצטרף לסגל הקולג' החדש לרפואה על שם אלברט איינשטיין בישיבה יוניברסיטי וניהל בו את התוכנית ללימודי הפתולוגיה.

### בישראל

בשנת 1968, בגיל 42, עלה מאיר לישראל ומונה כמנהל הכללי של בית החולים שערי צדק, לאחר פטירתו הפתאומית של קודמו ד"ר פאלק שלזינגר. הוא תואר ככוח המניע בבניית הקמפוס החדש של בית החולים ליד שכונת בית וגן ובהעברת בית החולים אליו, מהלך שבעטיו גם הופנתה כלפיו ביקורת, שכן הוא היקשה על מצבו הכספי של בית החולים. בימיו נפתחו בבית החולים מחלקות ושירותים חדשים רבים. כיהן כמנהל בית החולים עד 1981.

נטורי קרתא התנגדו למינויו של מאיר למנהל בית החולים בשל עיסוקו כפתולוג. בחודש אפריל 1969 הושחת ביתו על ידי קבוצה של חרדים, שגם פגעו באמו הזקנה, בטענה שמאיר מאפשר נתיחות מתים בבית החולים בניגוד להלכה היהודית. בחודש יולי 1969 מנעו בעדו חרדים בשל אותה טענה מלהתפלל ליד הכותל המערבי.

מאיר לימד פתולוגיה בבית הספר לרפואה של האוניברסיטה העברית. הוא גם שימש כחבר חבר הנאמנים של אוניברסיטת בר-אילן והיה ממייסדי האגודה לרפואה ומשפט.

ב-14 בדצמבר 1992 נפטר דוד מאיר בירושלים. הוא מת מפצעים שנגרמו לו כשנפגע על ידי מכונית ליד ביתו בעיר. נקבר בבית הקברות סנהדריה.

מאיר היה נשוי ואב לשלושה.

קישורים חיצוניים
----------------

* פרופ' דוד מאיר באתר המרכז הרפואי שערי צדק
* דוד מאיר באתר Stillman
* צבי לביא, לא באתי לחולל מהפכה, מעריב, 11 בדצמבר 1968, באתר עיתונות יהודית היסטורית
* ידיעה על מותו של מאיר, באתר הניו יורק טיימס
* הקדשה לדוד מאיר בספר Modern Scholarship in the Study of Torah, באתר Google Books

הערות שוליים
------------

1. ↑  שלושה ימים לאחר כניסתו לתפקידו כמנהל בית החולים שערי צדק התרחש פיגוע בשוק מחנה יהודה, אשר בית החולים קלט את מרבית הנפגעים ממנו (צבי לביא, לא באתי לחולל מהפכה, מעריב, 11 בדצמבר 1968, באתר עיתונות יהודית היסטורית).
2. ↑  פרופ' דוד מאיר באתר המרכז הרפואי שערי צדק.
3. ↑  SHAARE ZEDEK DIRECTOR-GENERAL: HADASSAH CAN EXPAND AND FLOURISH IF CHANGES ARE MADE, באתר Jerusalem Post, FEBRUARY 9, 2014, ריאיון עם פרופ' יונתן הלוי
4. ↑  אתר המרכז הרפואי שערי צדק.
5. ↑  החרדים מכינים הפגנה נגד מנהל ביה"ח שערי צדק, מעריב, 29 באוקטובר 1968
6. ↑  ידיעה על השחתת ביתו של מאיר, באתר JTA.
7. ↑  יוסף צוריאל, חרדים קנאים התנכלו לד"ר מאיר; הפריעו לתפילתו ליד הכותל המערבי, מעריב, 27 ביולי 1969
מפה פורטוגזית של האזור, מסוף המאה ה-16
**משלחת ת'ורנטון** (באנגלית: **Thornton expedition**; באיטלקית: **Spedizione Thornton**) הייתה משלחת גילוי ארצות שנשלחה בשנת 1608 ביוזמתו של פרדיננדו הראשון דה מדיצ'י, הדוכס הגדול של טוסקנה, לאתר שטח להתיישבות, איתור משאבי טבע ופיתוח תחנת מסחר תחת ריבונות הדוכסות הגדולה של טוסקנה בדלתא של האמזונאס (באזור שהוא כיום גיאנה הצרפתית). היה זה ניסיון הקולוניאליזם היחיד של מדינה איטלקית ביבשת אמריקה. 

המשלחת, שמנתה שתי ספינות מדגם קרוולה, הפליגה מנמל ליבורנו בספטמבר 1608 תחת פיקודו של האנגלי רוברט ת'ורנטון, שביקש מקלט מדיני בדוכסות הגדולה של טוסקנה, לאחר שהואשם במולדתו בשוד ימי. המשלחת שבה לאותו נמל ביוני 1609, לאחר מסע מוצלח בו לא איבד ת'ורנטון איש מאנשיו. ת'ורנטון תר את שפכי האמזונס והאורינוקו ואת צפון ברזיל, נחת באזור שבו נמצאת היום העיר קאיין ואיתר שטח כנדרש. ת'ורנטון דיווח שהמקום עשיר בסחורות כעץ סיסם, קנה סוכר, פלפל, כותנה ובושם (בלזם) הוא אף הביא עמו חמישה או שישה ילידים, אשר סיפרו על עושרה של ארצם בזהב וכסף. כל הילידים פרט לאחד מתו עד מהרה מאבעבועות שחורות, והנותר למד לדבר איטלקית וחי בחצר דוכס טוסקנה.

אולם, עם שובו של ת'ורנטון לליבורנו נודע לו כי פטרון המשלחת, פרדיננדו דה מדיצ'י, נפטר כבר בפברואר ובנו ויורשו קוזימו השני, אינו מגלה עניין בנושא. על אף שכבר הייתה תוכנית לשגר משלחת שנייה ובה מתיישבים מליבורנו ומלוקה בקיץ 1609, נעצר המיזם ולא קרם עור וגידים.

קישורים חיצוניים
----------------

* John Temple Leader, *Life of Sir Robert Dudley, Earl of Warwick and Duke of Northumberland : Illustrated with letters and documents from original sources, collected by the author, and hitherto inedited* (1895) pp. 124-126
* Italian Empire in America
**קלוד מבארלי** (בצרפתית: **Claude M'Barali**; נולד ב-5 במרץ 1969), ידוע בשם הבמה **אם סי סולאר** (**MC Solaar**), הוא ראפר צרפתי.

ביוגרפיה
--------

קלוד מבארלי נולד בדקר שבסנגל להורים מצ'אד. כשהיה בן חצי שנה, עלו הוריו לצרפת, שם התיישבו בפרברי פריז; בתחילה בסן-דני, אחר כך בבתי אלפור, ולבסוף וילנייב-סן-ז'ורז'. כשהיה בן 12, הוא הלך להתגורר אצל דודו בקהיר שבמצרים במשך תשעה חודשים.

בשנת 1990 הוציא את הסינגל הראשון שלו, "Bouge de là", שהפך ללהיט בראשית שנות התשעים, הגיע למקום החמישי במצעד הסינגלים הצרפתי והוכתר כסינגל פלטינה בצרפת. לאחר ההצלחה של השיר, בסוף שנת 1991, הוציא סולאר את אלבום הבכורה שלו, *Qui sème le vent récolte le tempo*. האלבום זכה להצלחה רבה, תוך שהתמקם במקום ה-11 במצעד האלבומים הצרפתי ומכר כ-300 אלף עותקים, מה שזיכה אותו במעמד "אלבום פלטינה". כמו כן, זכה האלבום אף במעמד "אלבום זהב" בשווייץ.

בשנת 1994 הוציא את אלבומו השני, *Prose Combat*. האלבום מכר כ-100,000 עותקים בשבוע הראשון לצאתו והפך לרב מכר בצרפת ובמדינות אחרות, בהם בלגיה ושווייץ, בהם זכה האלבום בתואר "אלבום זהב".

בשנת 1997 הוציא את אלבומו השלישי, *Paradisiaque*. האלבום זכה להצלחה רבה, שהובילה לסיבוב הופעות אירופאי נרחב שהחל ב-9 בינואר 1998. האלבום מוקם במקום הראשון במצעד האלבומים הצרפתי ואף זכה במעמד אלבום פלטינה.

בשנת 1998 הוציא את אלבומו הרביעי הנושא את שמו. שנה לאחר מכן, ב-1999, התארח ברמיקס ללהיטה של מיסי אליוט, "All n My Grill". הרמיקס זכה להצלחה רבה תוך שהתמקם במקום ה-20 במצעד הסינגלים הבריטי.

בשנת 2001 הוציא את אלבומו החמישי, *Cinquième As*. אף על פי שגרר ביקורות מעורבות, זכה האלבום להצלחה מסחרית רבה ואף בתואר פלטינה כפולה.

בשנת 2006 הוציא את אלבומו השישי, *Mach 6*. האלבום לא הצליח לשחזר את הצלחתם של אלבומיו הקודמים. שנה לאחר מכן, ב-2007, הוציא את אלבומו השביעי, *Chapitre 7*. האלבום לא גרר הצלחה אף הוא.

בשנת 2017 הוציא את אלבומו השביעי, *Géopoétique*. האלבום יצא כעשור לאחר שהוציא סולאר את אלבומו הקודם. האלבום הגיע למקום הראשון במצעד האלבומים הצרפתי ואף זכה במעמד פלטינה.

קישורים חיצוניים
----------------

ויקישיתוף מדיה וקבצים בנושא **אם סי סולאר** בוויקישיתוף
* 

* אתר האינטרנט הרשמי של אם סי סולאר
* אם סי סולאר, ברשת החברתית פייסבוק

* אם סי סולאר, סרטונים בערוץ היוטיוב

* אם סי סולאר, במסד הנתונים הקולנועיים IMDb (באנגלית)

* אם סי סולאר, באתר אייטונס (באנגלית)

* אם סי סולאר, באתר ספוטיפיי

* אם סי סולאר, באתר Last.fm (באנגלית)

* אם סי סולאר, באתר AllMusic (באנגלית)

* אם סי סולאר, באתר MusicBrainz (באנגלית)

* אם סי סולאר, באתר דיזר

* אם סי סולאר, באתר Yandex.Music (ברוסית)

* אם סי סולאר, באתר Discogs (באנגלית)

* אם סי סולאר, באתר Songkick (באנגלית)

* אם סי סולאר, באתר Genius

* אם סי סולאר, באתר בילבורד (באנגלית)
* מרב יודילוביץ', הראפר אם.סי סולאר ביקר בישראל, באתר ynet, 8 בינואר 2004

הערות שוליים
------------

1. ↑  lescharts.com - Les charts français, lescharts.com
2. ↑  lescharts.com - MC Solaar - Caroline, lescharts.com

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 4091346
* BnF: cb13939697s (data)
* GND: 134788508
* ISNI: 0000 0001 0231 8512
* LCCN: n98013010
* MusicBrainz: bbbd2644-b4cb-4bb5-a442-315310f68a0b
* SUDOC: 079375901
* VIAF: 76504643
* WorldCat: lccn-n98013010

 |
חברי ההרכב המוזיקלי פנפארה צ'יוקרליה בפסטיבל מוזיקה בינלאומי, באוקראינה, ב-2006
**פנפארה צ'יוקרליה** (ברומנית: **Fanfare Ciocârlia**) הוא הרכב מוזיקלי צועני מרומניה, מהיישוב זצ'ה פרז'ין (Zece Prăjini) ("עשרה כלונסאות") שבכפר דאגצה שבמחוז יאשי בחבל מולדובה. 

ההרכב המוזיקלי, הכולל 12 נגנים, הורכב ב-1996 על ידי מהנדס הקול הגרמני ארנסט הנרי (Henry Ernst), שהפך לאמרגן ההרכב. מאוחר יותר, ב-1997, ארנסט הנרי יחד עם חברו הלמוט נוימן, הקימו את בית ההפקות אספלט טנגו רקורדס, במיוחד כדי להפיק הקלטות של פנפארה צ'יוקרליה. בשנת 1997 הם הקליטו את האלבום הראשון ב"Electrecord".

ההרכב פנפארה צ'יוקרליה יצא לסיבוב הופעות בגרמניה ובצרפת ולאחר הצלחתו נוצר ביקוש להופעותיהם. הם הופיעו מאות פעמים בעשרות מדינות, כולל מדינת ישראל. הם הוזמנו להופיע בטקס של הענקת פרס נובל לשלום ולאחר הופעתם זכו למחמאות גם ממלך נורווגיה.

קישורים חיצוניים
----------------

ויקישיתוף מדיה וקבצים בנושא **פנפארה צ'יוקרליה** בוויקישיתוף
* פנפארה צ'יוקרליה, ברשת החברתית פייסבוק
* פנפארה צ'יוקרליה, ברשת החברתית טוויטר
* Uimitoarea poveste a Fanfarei Ciocârlia. Ţiganii care au cucerit lumea (ברומנית)
* שעת הצוענים - פסטיבל הבינלאומי למוזיקה צוענית ובלקנית
* WINNER 2006 FANFARE CIOCARLIA (ROMANIA) (באנגלית)
* Tambal made in Romania (ברומנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009848971705171
* BIBSYS: 8082388
* BnF: cb159496978 (data)
* GND: 6009946-X
* ISNI: 0000 0000 8625 0844
* LCCN: no2003039976
* MusicBrainz: a98da524-e565-4d89-b729-17d5a5fe75e0
* NKC: xx0034217
* VIAF: 124786440
* WorldCat: lccn-no2003039976

 |
**רכס הומראן** או **רכס הואומראן** (באנגלית: **Homerun Range**) הוא רכס הרים שכיוונו - צפון-מערב - דרום-מזרח, מזרחית לרכס אוורט, הרכס מהווה את מוצאם של קרחון אבה וקרחון טאקר; הרכס הוא חלק מהרי האדמירליות בארץ ויקטוריה שבאנטארקטיקה. 

אורכו של הרכס 45 קילומטרים, ורוחבו בין 3 ל-11 קילומטרים. 

גובהו הממוצע של הרכס 1,870 מטרים מעל פני הים.
הרכס כולל את הר לרשה (שגובהו 2,040 מטרים מעל פני הים), ואת הר שלטון (שגובהו 2,485 מטרים מעל פני הים).

היסטוריה
--------

### מקור השם

הרכס נקרא על שם "מצוק הומראן" (Homerun Bluff)- שמו של מצוק שסימן עבור משלחת החקר של פדרציית מועדוני טיפוס ההרים הארקטית של ניו זילנד ( New Zealand Federated Mountain Clubs Antarctic Expedition) את נקודת החזרה שלהם במהלך מסע המחקר (הנקודה שסימנה את המקום בו עליהם להסתובב ולשוב חזרה אל בסיס סקוט במסע המחקר שלהם שנערך בין השנים 1962–1963).

הרכס מופה על ידי משלחת הסקר הגאולוגי של ארצות הברית, בהתבסס על סקרי מחקר ותצלומי אוויר שבוצעו על ידי צי ארצות הברית בין השנים 1960-1963.

לקריאה נוספת
------------

• R. L. Oliver, P. R. James, J. B. Jago, **Antarctic Earth Science**, P 110

קישורים חיצוניים
----------------

* רכס הומראן באתר הסקר הגאולוגי של ארצות הברית
* רכס הומראן באתר הגאזט האנטארקטי של ממשלת ניו זילנד
* תצלום לוויין של רכס הומראן
* נתוני זריחה ושקיעה עדכניים, ותחזית מזג אוויר עדכנית עבור רכס הומראן
	+ תחזית מזג אוויר עדכנית עבור רכס הומראן

הערות שוליים
------------

1. 1 2 3 4 5  מידע גאוגרפי והיסטורי
2. ↑  מידע גאוגרפי